ᱢᱚᱥᱡᱤᱫᱽ

ᱢᱚᱥᱡᱤᱫᱽ (ᱟᱨᱟᱵᱤ: مسجد ᱟᱲᱟᱝ:ˈmæsdʒɪd) ᱢᱩᱥᱞᱤᱢᱠᱚ ᱢᱤᱫ ᱥᱟᱶᱛᱮ ᱱᱟᱢᱟᱡᱽ ᱯᱟᱲᱦᱟᱣ ᱨᱮᱭᱟᱜ ᱴᱷᱟᱹᱭ ᱾ ᱱᱤᱭᱟᱹ ᱟᱹᱲᱟᱹ ᱫᱚ ᱟᱨᱵᱤ ᱟᱹᱲᱟᱹ "السجود" ᱠᱷᱚᱱ ᱦᱩᱭ ᱟᱠᱟᱱᱟ, ᱱᱤᱭᱟᱹ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱢᱟᱱᱚᱛ ᱥᱟᱞᱟᱜ ᱵᱚᱦᱚᱜ ᱠᱩᱰᱵᱩᱨ ᱥᱮ ᱥᱤᱡᱽᱫᱟᱦ ᱾ ᱟᱥᱚᱠᱟᱭᱛᱮ, ᱚᱠᱟ ᱤᱢᱟᱨᱟᱛ ᱥᱮ ᱴᱷᱟᱹᱭ ᱨᱮ ᱢᱩᱥᱞᱤᱢ ᱠᱚ ᱡᱟᱣᱜᱮ ᱢᱤᱫ ᱠᱟᱛᱮ ᱢᱚᱬᱮ ᱫᱷᱟᱣ ᱨᱮᱭᱟᱜ ᱱᱟᱢᱟᱡᱽ ᱠᱚ ᱯᱟᱲᱦᱟᱣᱟ ᱚᱱᱟ ᱜᱮ ᱢᱩᱥᱡᱤᱫᱽ ᱠᱚ ᱢᱮᱛᱟᱜ-ᱟ ᱾ ᱟᱨᱦᱚᱸ ᱚᱠᱟ ᱠᱚ ᱢᱟᱨᱟᱝ ᱢᱟᱨᱟᱝ ᱢᱩᱥᱡᱤᱫᱽ ᱨᱮ ᱡᱟᱣᱜᱮ ᱥᱟᱶᱛᱮ ᱡᱟᱹᱨᱩᱢ ᱢᱟᱦᱟ ᱨᱮᱭᱟᱜ ᱱᱟᱢᱟᱡᱽ ᱠᱚ ᱯᱟᱲᱦᱟᱣᱟ ᱟᱨ ᱮᱴᱟᱜ ᱤᱥᱞᱟᱢᱤᱠ ᱠᱟᱹᱢᱤᱦᱚᱨᱟ (ᱡᱮᱞᱮᱠᱟᱺ ᱠᱚᱨᱟᱱ ᱥᱮᱪᱮᱫ ᱮᱢᱠᱚ) ᱦᱩᱭᱩᱜ-ᱟ, 
ᱚᱱᱟ ᱢᱩᱥᱡᱤᱫ ᱠᱚᱫᱚ ᱡᱟᱢᱮ ᱢᱩᱥᱡᱤᱫᱽ (مسجد جامع) ᱠᱚ ᱢᱮᱛᱟᱣᱟᱜ-ᱟ ᱾ ᱤᱢᱟᱱ ᱫᱚ ᱱᱟᱢᱟᱡᱽ ᱨᱮᱭᱟᱜ ᱤᱢᱟᱢᱤᱛᱤ ᱥᱮ ᱟᱹᱭᱩᱨᱟᱭ ᱾ ᱢᱩᱥᱡᱤᱫᱽ ᱫᱚ ᱢᱩᱥᱞᱤᱢ ᱠᱚᱣᱟᱜ ᱟᱭᱢᱟ ᱞᱮᱠᱟᱱ ᱫᱷᱚᱨᱚᱢ ᱠᱟᱹᱢᱤᱦᱚᱨᱟ ᱨᱮᱭᱟᱜ ᱟᱣᱛᱟᱱᱜᱟᱲ ᱠᱟᱱᱟ ᱾ ᱱᱤᱭᱟᱹ ᱡᱟᱭᱜᱟ ᱨᱮ ᱫᱚ ᱥᱮᱣᱟ ᱥᱟᱨᱦᱟᱣ ᱥᱟᱶᱛᱮ ᱪᱮᱪᱮᱫ, ᱰᱚᱜᱚᱨ ᱦᱟᱹᱴᱤᱧ ᱟᱨ ᱵᱤᱵᱟᱹᱫᱽ ᱯᱷᱟᱱᱰᱟᱟᱣ ᱦᱚᱸ ᱦᱩᱭᱩᱜ-ᱟ ᱾ ᱱᱟᱦᱟᱜ ᱫᱚ ᱟᱭᱢᱟ ᱞᱮᱠᱟᱱ ᱢᱩᱥᱡᱤᱫᱽ ᱠᱚ ᱧᱮᱞᱚᱜ-ᱟ ᱾ ᱟᱫᱚᱢ ᱫᱚ ᱢᱟᱨᱟᱝ ᱜᱚᱢᱵᱩᱡᱽ, ᱩᱥᱩᱥᱞ ᱢᱤᱱᱟᱨ ᱟᱨ ᱢᱟᱨᱟᱝ ᱢᱟᱨᱟᱝ ᱠᱚ ᱵᱮᱱᱟᱣ ᱠᱚᱜ-ᱟ ᱾ ᱢ ᱩᱥᱡᱤᱫᱽ ᱨᱮᱭᱟᱜ ᱚᱢᱚᱱ ᱫᱚ ᱟᱨᱟᱵᱽ ᱨᱮ ᱦᱚᱸ ᱜᱚᱴᱟ ᱫᱷᱟᱹᱨᱛᱤ ᱨᱮᱜᱮ ᱧᱮᱞᱚᱜ-ᱟ ᱾
ᱟᱥᱟᱢ ᱨᱮᱭᱟᱜ ᱡᱚᱛᱚ ᱠᱦᱚᱱ ᱢᱟᱨᱟᱝ ᱢᱚᱥᱡᱤᱫᱽ
ᱯᱟᱱᱵᱟᱨᱤ ᱢᱚᱥᱡᱤᱫᱽ
ᱱᱟᱜᱟᱢᱤᱭᱟᱹ ᱯᱟᱱᱵᱟᱨᱤ ᱢᱚᱥᱡᱤᱫᱽ ᱫᱚ ᱫᱷᱩᱵᱽᱲᱤ ᱱᱟᱝᱜᱽᱨᱟᱦᱟ ᱠᱷᱚᱱ ᱒᱕ ᱠᱤᱹᱢᱤᱹ ᱥᱟᱝᱜᱤᱧ ᱥᱟᱢᱟᱝ ᱯᱟᱱᱵᱟᱲᱤ ᱟᱨ ᱨᱟᱝᱜᱟᱢᱟᱴᱤ ᱥᱩᱨ ᱨᱮ ᱢᱮᱱᱟᱜ-ᱟ, ᱑᱓ ᱮᱞ ᱡᱟᱹᱛᱨᱤᱭᱟᱹ ᱰᱟᱦᱟᱨ ᱟᱲᱮ ᱨᱮ ᱾ ᱱᱤᱭᱟᱹ ᱢᱚᱥᱡᱤᱫᱽ ᱫᱚ ᱟᱥᱟᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱩᱛᱟᱹᱨ ᱢᱚᱥᱡᱤᱫᱽ ᱢᱮᱱᱛᱮ ᱠᱚ ᱞᱮᱠᱷᱟᱭᱮᱫᱟ ᱾ ᱱᱤᱭᱟᱹ ᱵᱚᱝᱵᱚ ᱨᱮᱱ ᱥᱟᱥᱚᱱᱤᱭᱟᱹ ᱦᱩᱥᱮᱭᱱ ᱥᱟᱦ ᱑᱔᱙᱓-᱑᱕᱑᱙ ᱥᱮᱨᱢᱟ ᱨᱮᱭᱮ ᱵᱮᱱᱟᱣ ᱞᱮᱫᱟ ᱾ ᱱᱤᱭᱟᱹ ᱢᱚᱥᱡᱤᱫᱽ ᱫᱚ ᱤᱥᱞᱟᱢ ᱫᱷᱚᱨᱚᱢ ᱨᱮᱱ ᱯᱷᱟᱹᱫᱽ ᱠᱚ ᱫᱮᱣᱟ ᱥᱮᱣᱟ ᱚᱲᱟᱜ ᱢᱮᱱᱛᱮ ᱠᱚ ᱵᱮᱣᱦᱟᱨᱮᱫ ᱠᱟᱱ ᱛᱟᱦᱮᱸᱠᱟᱱᱟ ᱾ ᱢᱚᱥᱡᱤᱫᱽ ᱥᱟᱶᱛᱮ ᱤᱫᱽᱜᱟᱦ ᱴᱟᱹᱱᱰᱤ ᱟᱨ ᱠᱩᱧ ᱦᱚᱸ ᱚᱱᱟ ᱚᱠᱛᱮ ᱨᱮᱜᱮ ᱵᱮᱱᱟᱣ ᱞᱮᱱᱟ᱾

ᱥᱟ.ᱠᱷᱭᱟ.ᱛ

ᱛᱷᱚᱠ:ᱫᱷᱚᱨᱚᱢ ᱴᱷᱟᱹᱭ